b'\n_START_ARTICLE_\nFrance Ahlin\n_START_SECTION_\n\xc5\xbdivljenje in delo\n_START_PARAGRAPH_\nPo diplomi 1929 na ljubljanski Filozofski fakulteti je pou\xc4\x8deval fiziko in matematiko na srednjih \xc5\xa1olah v Banja Luki, Kranju, Novem mestu in Ljubljani; v letih 1945\xe2\x88\x921948 je bil ravnatelj 1. dr\xc5\xbeavne gimnazije v Ljubljani, dve leti in\xc5\xa1pektor na ministrstvu za \xc5\xa1olstvo LRS, nato profesor matematike in fizike na Vi\xc5\xa1ji pedago\xc5\xa1ki \xc5\xa1oli. Leta 1960 je postal vi\xc5\xa1ji predavatelj na ljubljanski Fakulteti za naravoslovje in tehnologijo. Prevajal je tujo strokovno literaturo in objavljal \xc4\x8dlanke v Obzorniku za matematiko in fiziko in Nastavi matematike i fizike. Bil je avtor ali soavtor ve\xc4\x8d u\xc4\x8dbenikov.'